A WRC2 világbajnoka is rajthoz áll a Hungaroringen
Rajthoz áll a hagyományos évbúcsúztató Szilveszter-ralin Kalle Rovanperä, a világbajnokság WRC2-es kategóriájának idei bajnoka, aki ezen a versenyen búcsúzik eddigi csapatától.
Füredi András, a Hungaroringen és környékén december 27. és 29. között már 21. alkalommal sorra kerülõ Szilveszter-rali szervezõje hétfõ reggel, az M1 aktuális csatornán jelentette be a 19 esztendõs finn pilóta vendégszereplését.

Rovanperä - aki a vb-n az abszolút 12. helyen zárt az év végén - 2020-ban az idei világbajnok Toyota gyári csapatában folytatja pályafutását a WRC mezõnyében, de Mogyoródon még a 2019-es autójával, egy Skoda Fabia R5-össel indul. Rovanperä édesapja, Harri 2001-ben megnyerte a Svéd-ralit, és 15 alkalommal volt dobogós a rali-vb-n.

A Szilveszter-rali történetében elsõ alkalommal fordul elõ, hogy a friss magyar bajnok is indul, sõt Vincze Ferenc ezen a versenyen próbálja majd ki elõször 2020-as versenyautóját, egy Volkswagen Polo R5-öst. A Korda Racing pilótája már háromszor, 2014-ben, 2016-ban és 2017-ben gyõzött a Szilveszter-ralin, amelyen a nevezések alapján ezúttal 193 versenyautót láthat majd a közönség a Hungaroringen és környékén.

A belsõ és külsõ helyszínekre egyaránt csak belépõjegyek megvásárlásával tudnak eljutni az érdeklõdõk: elõvételben a totaljegy.hu weboldalon 2000 forintért, a verseny ideje alatt, a Hungaroringen található értékesítési pontokon pedig 2500 forintért válthatók jegyek, de 12 éven aluliak számára ingyenes a rendezvény. A szervezõk élõ rádiós és internetes közvetítéssel, valamint ingyenes parkolási lehetõséggel is szolgálnak a szurkolóknak.

A Szilveszter-rali rendezõi december 14-én jelentették be, hogy a viadal jövõre a nemzetközi Alpok-Adria Rali Kupa (AARC) versenysorozat nyolcadik, utolsó állomása lesz, így a mostani rendezvény egyfajta fõpróbája a 2020-as AARC-futamnak.